Achanikaye kwenye mpini hafi njaa

ACHANIKAYE KWENYE MPINI HAFI NJAA

Nilishusha pumzi na kupiga bismillahi kutokana na fanaka zilizonijia
baada ya msururu wa changamoto zilizonilemaza.Nilikuwa katika kidato Cha
nne huku nikifahamu kuwa huu ndio uliokuwa mwaka wangu wa hatima katika
chuo Cha upili.Nilifahamu kuwa achanikaye kwenye mpini hafi njaa .

Walimu walikua karibu nami ili kunipa msaada nilio taka kutoka kwao.Japo
nilitumwa Karo Kila wakati sikuacha kufahamu kuwa baada ya dhiki
faraja.Nilifanya kazi za kijungu jiko ili kuleta Karo iliohitajika
shuleni.Wanagenzi wengi walinicheka bali nikifahamu elimu ndio msingi wa
maisha.

Adabu na heshima ndio uliokuwa mwendelezo wangu shuleni.Wakubwa kwa
wadogo wote niliwapa heshima kwani heshima si utumwa.Nilifunga kibwebwe
na kutia fora kwenye mtihani.Niliamka usiku wa majogoo na kudurusu
mabuku yangu.

Sikukosa kuwauliza walimu wangu Mahala ambapo nilikosea ili kupewa
nasaha za kuweza kufuzu.Japo wazazi wangu walikuwa wachochole
,hawakuweza kuchoka kufanya kazi za kijungujiko ili kuyakimu mahitaji
yangu shuleni.Nami niliamini kuwa baada ya kumaliza kisomo changu
ningewasaidia kwa udi na uvumba.

Ulikua umefika muhula wa tatu ambapo masomo yalikuwa yamechacha
kwelikweli.Walimu walikuwa wanafanya kazi zao kwa udi na ambari.Kwa
bahati mbaya niliweza kumpoteza baba mzazi kwenye ajali mbaya ya
barabarani.Alikua akichuuza bidhaa mbalimbali ili kuweza kupata riziki
ya siku hiyo.

Nilizipokea habari hizo kwa mshtuko huku nikimuuliza Rabuka maswali
mengi.Mbona Mimi?Nilibubujikwa na machozi tiriri midhili ya maji
yatiririkapo kwenye mto.Ilibidi nikatize masomo yangu ili kuweza kumpa
baba heshima za mwisho kwani lisilo na budi hubidi.

Hapa ndipo kitumbua kilianza kuingia mchanga.Mama alikua amesalia peke
yake.Majukumu yalikua mengi.Vinywa vilikua vingi vya kulisha.Mahitaji
mengine ya kimsingi pia yalihitajika kishughulikiwa.Si
chakula,mavazi,nyumba.Mama alijikaza kisabuni na kutimiza Yale
aliyowezeshewa .Kwani alifahamu fika kwamba mkono hujikuna ufikiapo.

Tulipomaliza mazishi ya baba mzazi,niling'oa ili kurejea shuleni
kuendelea na masomo yangu kwani maisha yalipaswa kuendelea.Nilipokua
nimesafiri kwa muda wa masaa mawili ,ghafla bin vuu kulitokea ajali
mbaya.Watu wengi waliipiga dunia teke.Mansura tuliokolewa tulikimbizwa
hospitalini.Halii hii ilinisababisha kulazwa hospitalini kwa majuma
mawili.Niliporejea shuleni, wakati wa kufanya mtihani ulikua umekaribia.

Nililazimika kutenga muda wa ziada ilikudurusu yale ambayo wenzangu
waliyasoma nikiwa kwenye mazishi.Nilifanya kazi za ziada na kuuliza
walimu mahali ambapo sikuelewa.

Ingawa nilikua na maumivu yaliyosababishwa kwenye ajali, nilitupilia
mbali kwani mtihani huo wa kitaifa ndio ambao ungeweza kunifanikisha
katika aushi yangu ya baadae.Nilitia nira masomoni huku nikikumbuka
shida ambazo mama alikua akizipitia kihakikisha kuwa nipo salama
shuleni.Sikutaka kupitia hali Kama hiyo.

Baada ya majuma mawili mtihani ambao ulikuwa umesubiriwa kwa udi na
uvumba uliwasili.Nilimwomba Maulana aniongoze .Niliufanya mtihani huu
kwa bidii ya mchwa wajengao kichuguu kwa mate.Niliyafuata mashauri
tuliyokuwa tumepewa na walimu.

Mtihani ulikamilika baada ya mwezi mmoja.Kila mwanagenzi alirejea kwao
akiwa na matumaini ya kufuzu na kwenda kwenye vyuo vikuu ili
kuyaendeleza masomo yao na kupata kazi nzuri.

Ulikua mwezi wa Disemba saa sita adhuhuri tarehe ishirini.Waziri wa
elimu alianza kuyatangaza matokeo.Baada ya muda kiduchu,alianza kusoma
majina ya wale ambao waliongoza nchini.Mtima wangu ulianza kudunda
du!du!du! kana kwamba ulitaka kivunja mbavu ukatoke nje."Mwanafunzi
aliyewaongoza wengine ni Sharon Nyandiko na alama ya A"Nilidhani maskio
yangu yalikuwa yananichezea shere .Nilibubujikwa na machozi ya furaha
njia mbilimbili.Tuliyasherehekea matokeo hayo na mama huku tukimrudishia
Mola shukurani.

Kabla ya kumeza hata tone la ugali,wanahabari walifuruka kiamboni petu
furifuri huku wakitaka kunihoji.Wahisani wema walijitokeza na kuamua
kuyafadhili masomo yangu kwenye chuo kikuu.Mama aliweza kujengewa jumba
la kifahari huku mahitaji yake yakishughulikiwa na serekali.Ama kweli
Mola hamwachi mja wake.Tulipewa fursa ya kuzuru mataifa mbalimbali.Hapo
ndipo nilipofahamu kuwa achanikaye kwenye mpini hafi njaa.